Danmarks største modeljernbane til damptog indledte søndag sin sæson nummer fem.

Banen ligger i baghaven hos det lille Hotel Krogen i Aalborg. Og banen trækker en del opmærksomhed også fra udlandet. Tognørderne kommer gerne fra hele Europa for at "koge vand" og køre med deres lokomotiver på Krogens bane. Og i forbindelse med første køretur denne sæson dukkede nogle for tognørder ekstra interessante lokomotiver op, nemlig enestående modeller af dels Europas største damp-lokomotiv, der er fransk og hedder 241P og dels det største amerikanske damplokomotiv, der nogensinde er lavet, nemlig det der hedder Big Boy. Der køres fra nu i baghaven ved Hotel Krogen i Aalborg hver den første søndag i måneden